ORDE do 7 de marzo de 2022 pola que se modifica a Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B).
Consellería do Medio Rural — III. Outras disposicións — 08/03/2022

O día 9 de febreiro publicouse no Diario Oficial de Galicia a Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B).
Cando parecía que a pandemia podía quedar atrás e retomar a normalidade en todo o referente ao funcionamento da actividade agraria empézase a producir un feito relevante que afecta de modo considerable a economía das explotacións e que ten que ver co incremento considerable de todos os custos relacionados coa produción, así como unha escaseza de materias primas necesarias para a súa actividade.
Así mesmo, o encarecemento das materias primas (madeira, aceiro, cobre ou aluminio, entre outros) incrementou o custo total da obra civil e o custo de fabricación da maquinaria agrícola.
Esta situación pode levar as explotacións á falta de liquidez para acometer investimentos previstos e xa orzados que poña en perigo a execución e a necesidade de renunciar a eles.
O Regulamento (UE) nº 1305/2013 do Parlamento Europeo e do Consello, do 17 de decembro de 2013, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader) e polo que se derroga o Regulamento (CE) nº 1698/2005 do Consello, propón, no seu artigo 45, para facilitar a execución dos proxectos con gastos en investimentos, que os Estados membros poderán aboar un anticipo dun 50 % como máximo e, no artigo 63, que o pagamento de anticipos estará supeditado á constitución dunha garantía bancaria ou dunha garantía equivalente que corresponda ao 100 % do importe anticipado.
A Decisión de execución da Comisión C (2021) 4527 final, do 17 de xuño de 2021, pola que se aproba a modificación do Programa de desenvolvemento rural de Galicia (PDR) 2014-2020, recolle consideracións que se deben ter en conta.
Por outra banda, a Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B) establece o prazo de presentación de solicitudes e o prazo de presentación de permisos administrativos.
E ante a petición de diferentes colectivos da necesidade de prolongar os devanditos prazos debido á complexidade da documentación necesaria para solicitar estas axudas, que pode impedir que os solicitantes poidan tramitar correctamente as oportunas solicitudes, así como a necesidade de dispoñer de máis tempo para que os concellos poidan realizar os trámites necesarios para a concesión das distintas licenzas de obras, cómpre ampliar os ditos prazos de solicitudes e de presentación de licenzas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B)
A Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B, queda redactada como segue:
Un. Modifícase o artigo 21, que queda redactado como segue:
«Artigo 21. Prazo de presentación de solicitudes
O prazo de presentación de solicitudes contarase desde o día seguinte ao da publicación da orde no Diario Oficial de Galicia ata o 11 de abril de 2022. Unha vez finalizado o prazo de solicitude e antes da aprobación non se admitirán cambios no referente aos investimentos ou aos criterios de prioridade.
As persoas solicitantes deberán ter en conta que mentres non adquiran a condición de beneficiarias, coa aprobación da axuda, non poderán transferir a solicitude a outra persoa física ou xurídica aínda no caso de que esta cumprise os requisitos e asumise os compromisos. Exceptúase o cambio de personalidade xurídica cando esta non implique ningún cambio na participación ou composición da persoa solicitante».
Dous. O artigo 22 queda redactado como segue:
«Artigo 22. Presentación de permisos administrativos
Para esta convocatoria, as obras e construcións que precisen da correspondente licenza municipal deberán contar con ela, de acordo co establecido na normativa urbanística. Para iso deberán presentar a concesión da licenza municipal, como máis tarde, o 15 de setembro de 2022. O mesmo prazo se establece para o caso de investimentos que deban contar con calquera outro permiso administrativo, de acordo coa correspondente normativa sectorial. O non cumprimento destes requisitos suporá a denegación da axuda.”
Tres. Modifícase a alínea d) do número 1 do artigo 32, que queda redactada como segue:
«d) A plantación e mellora de cultivos leñosos de aptitude frutícola (árbores e arbustos froiteiros)».
Catro. Engádense os números 7 e 8 ao artigo 37, coa seguinte redacción:
«7. Poderán realizarse pagamentos anticipados de ata o 50 % do importe da subvención concedida, de acordo co establecido no artigo 31.6 da Lei 9/2007, do 13 de xuño, de subvencións de Galicia, e nos artigos 63, 65 e 67 do Decreto 11/2009, do 8 de xaneiro, polo que se aproba o Regulamento da devandita lei.
Os pagamentos anticipados supoñerán entregas de fondos con carácter previo á xustificación, como financiamento necesario para poder levar a cabo as actuacións subvencionadas. Estes pagamentos deberán ser solicitados polo beneficiario tras a notificación ou publicación da resolución de concesión.
O beneficiario deberá presentar coa solicitude de anticipo a declaración complementaria do conxunto das axudas solicitadas, tanto as aprobadas ou concedidas como as pendentes de resolución destinadas ao financiamento do mesmo proxecto, das distintas administracións públicas, entes públicos ou privados, nacionais ou internacionais, con indicación da súa contía. A solicitude de anticipo, será cuberta a través da aplicación informática MELLES, á cal pode acceder mediante a seguinte ligazón: https://melles.xunta.gal/ melles/sede, realizada a través do Carpeta cidadá da persoa interesada dispoñible na sede electrónica da Xunta de Galicia, empregando a acción “achega de documentación xustificativa”.
8. O pagamento de anticipos estará supeditado á constitución dunha garantía bancaria ou dunha garantía equivalente que corresponda ao 110 % do importe anticipado».
Cinco. Modifícase o número 10.3 do anexo VI, que queda redactado como segue:
«10.3. Gastos auxiliables.
A característica especial da axuda fai que só teña que presentar xustificantes cando se obteña un incremento da prima por volume de gasto.
Considerarase un gasto auxiliable todo aquel que a persoa moza acredite que foi necesario para levar a cabo a súa instalación ou posta en marcha da explotación. Así, entre outros, poderanse considerar elixibles:
• Xestión e asesoramento vinculados á instalación da persoa moza, honorarios de enxeñeiros, licenzas de software, gastos notariais, rexistrais, sempre que non se trate de taxas ou tributos (tales como o imposto sobre construcións, instalacións e obras).
• Adquisición de unidades de produción: animais e plantas que non sexan anuais.
• Todo aquel investimento auxiliable que necesite a explotación.
• A parcela en que se vai instalar a explotación principal.
En ningún caso se admitirán compras de segunda man, adquisición, construción ou mellora de vivenda, compra de dereitos de axuda ou doutro tipo, nin achegas ao capital social para xustificar gastos.
No caso de que os gastos necesarios para instalarse requiran a execución de obra civil, a compra de maquinaria ou instalacións, deberán cumprirse as mesmas condicións que se describen para a subvencionabilidade en plans de mellora. O gasto na compra da parcela principal, citada anteriormente, non estará afectado polo límite de compra de terras.
Os importes estarán, en todo caso, limitados polos módulos existentes no Servizo de Explotacións e Asociacionismo Agrario e pola moderación de custos a que se fai referencia na orde de axudas».
Seis. Modifícase o número 11.5.1.5 Salas e maquinaria de muxidura, que queda redactado como segue:
«11.5.1.5. Salas e maquinaria de muxidura.
En canto á construción da sala de muxidura, teranse en conta as seguintes consideracións:
a) Recoméndase que a obra civil da sala de muxidura non teña tabiques con portas nas entradas e saídas de acceso aos extremos do foso, para facilitar o paso da vaca á praza de muxidura.
b) Recoméndase que a sala de muxidura dispoña dunha zona de espera de 1,5 m2/vaca, preferentemente circular e con pechamento de apertamento.
c) Os paramentos verticais da sala recubriranse ata unha altura de 2 m, cun material fácil de lavar (azulexado ou pintura que cumpran a normativa de produtos para uso alimentario).
d) O piso do foso de muxidura será de material facilmente lavable, non esvaradío e con pendente cara a un ou varios sumidoiros.
e) Terá iluminación eléctrica cun mínimo de 10 W/m2 con lámpadas fluorescentes, ou iluminación equivalente.
f) O grupo de baleiro instalarase nun local alleo á sala de muxidura e á leitaría. Este local terá unha superficie mínima de 1,5 m2 e unha altura mínima de 2,2 m. O motor e a bomba depresora irán separados de calquera das paredes, como mínimo, 30 cm.
g) Recoméndase que o tubo de escape da bomba depresora estea provisto dun recuperador de aceite. O extremo deste tubo estará fóra do local.
h) A sala de muxidura será un local suficientemente separado das cortes, sen comunicación directa coa leitaría, cunha separación adecuada de toda fonte de contaminación, tales como servizos, esterqueiras ou fosas de xurro, entre outros.
i) As augas de limpeza do equipamento de muxidura irán canalizadas preferentemente cara á rede de sumidoiros ou, na súa falta, cara a unha fosa específica ou fosa do xurro. As augas de limpeza da sala poderán canalizarse á fosa de xurro.
j) Para as operacións de muxidura e limpeza de materiais e instrumentos deberán contar con auga potable. De non ser así, será preciso que estea instalada unha potabilizadora de auga.
Para a maquinaria de muxidura terase en conta:
No que se refire aos robots de muxidura, establécese un módulo base de 115.000 € para a primeira unidade, que aumentará en 86.250 € para a segunda e 57.500 € máis para a terceira. Para solicitar este investimento deberase comprometer unha produción de 500.000 litros que se xustificará ben mediante as entregas realizadas no ano natural anterior á data solicitude de pagamento ou ben pola última campaña láctea finalizada, 1.000.000 de litros para a segunda e 1.500.000 litros para a terceira unidade. Esta produción ten que acreditarse no control administrativo da solicitude de pagamento. No caso de non cumprir cos requisitos de produción modularase o investimento elixible en función do censo gandeiro nesa data de solicitude de pagamento coas mesmas limitacións que para a sala de muxidura.
Se nos últimos cinco anos o beneficiario recibiu un pagamento das axudas de plans de mellora, plans de mellora da competitividade ou primeira instalación de persoas agricultoras mozas cun investimento certificado en sala de muxidura, non poderá solicitar a instalación dun robot, xa que incumpriría o compromiso de permanencia da sala subvencionada.
Na instalación da sala de muxidura será subvencionable unha nova, o aumento de puntos e a innovación tecnolóxica en muxidura (retirada automática, identificación e medidores).
Establécense tramos de subvención en muxidura para o período de 4 anos de subvencionabilidade, cun módulo de investimento básico (clave 8106) en maquinaria de muxidura de ata 20.000 € para unha explotación de ata 15 vacas leiteiras, ampliable, por cada vaca de leite do xeito seguinte:
O módulo máximo elixible virá determinado polo número de vacas indicadas na situación futura.
Os módulos establecidos inclúen instalación de muxidura completa con maquinaria, conducións, equipamentos de medida, retiradores automáticos, etc.
En todo caso, o investimento máximo será de 115.000 €. Para a aplicación deste límite máximo teranse en conta os investimentos realizados ao abeiro das axudas para a modernización das explotacións agrarias, de incorporación de persoas mozas á actividade agraria e de mellora da competitividade das explotacións leiteiras desde o 1 de xaneiro de 2017.
Para subvencionar instalacións de muxidura novas en explotacións que xa dispoñían delas, débese acreditar un cambio fundamental na tecnoloxía que introduce esa instalación.
Para xustificar o cambio tecnolóxico, o solicitante debe presentar unha memoria en que describa as características da instalación vella (debe xustificar que está obsoleta, facendo fincapé nos problemas que está provocando ou nos obxectivos que con ela non se poden acadar) e as melloras que vai introducir coa instalación nova (poden incluír melloras sanitarias, produtivas, de condicións de traballo, etc.).
Se non se vai substituír a instalación existente, pero se pretenden introducir melloras tecnolóxicas (retiradores de tetoeiras, sistemas de identificación, medidores, etc.), deberase presentar tamén unha memoria que xustifique esta innovación tecnolóxica.
Se o que se pretende é aumentar puntos de muxidura, deberase acreditar un incremento da produción».
Sete. Modifícase a epígrafe Claves e módulos máximos do anexo VI, que queda redactada como segue:
«A moderación de custos exixida pola regulamentación europea aplicarase mediante a comparación de ofertas diferentes e a aplicación dos módulos para aqueles investimentos incluídos neste anexo.
1. Gastos de primeira instalación.
Os investimentos que se poden incluír na clave 0110 serán:
– Gastos de permisos, licenzas de software, gastos notariais e rexistrais orixinados pola instalación do beneficiario.
– Adquisición de dereitos de produción e dereitos a prima de carácter individual e transferible conforme a normativa vixente de carácter sectorial que resulte de aplicación.
– Custos de avais dos préstamos de primeira instalación.
Os demais gastos poderanse incluír nalgunha das claves definidas neste anexo
2. Investimentos en aforro enerxético.
3. Investimento en xestión de xurros e esterco.
4. Outros investimentos.
A clave 1420, Ha. Nivelación terras necesita licenza.
A clave 4310, Ud. Enxames, contén un mínimo de 5 cadros de poboación. Comprobaranse as guías de transporte dos enxames para verificar a explotación de orixe.
A clave 5109, Demolicións, está destinada a favorecer o impacto visual das vellas construcións primando aqueles que constrúan un novo edificio, eliminando o anterior, nunha mesma parcela.
A clave 6229, M2. Alpendre, refírese aos almacéns que teñen máis dun lado sen cerramentos.
A clave 6232, M2. Almacén aberto, refírese aos almacéns que non están pechados, é dicir, que un dos seus lados está aberto e nos outros tres presenta cerramentos.
A clave 6233, M2. Almacén aberto comp. cer., son os almacéns en que polo menos un dos seus lados comparte o cerramento con outra edificación.
A clave 6234, M2. Almacén pechado con portas, refírese aos almacéns que teñen todos os seus lados pechados.
A clave 6235, M2. Almacén pechado comp. cer., son aqueles almacéns pechados con portas nos cales polo menos un dos seus lados comparte o cerramento con outra edificación.
As superficies e os volumes que se considerarán serán os construídos.
A clave 6337, M. Cerca tu-malla con zócalo, será exclusivamente para peche sanitario, só en granxas novas.
A clave 8026, Ud. Rozadora, será so maquinaria que se acople á toma de forza do tractor.
A clave 8073 Automatización de arrimado de comida correspondese coa oferta de sistemas automatizados guiados por raís ou outros métodos (especificar na memoria) polos que circula unha máquina que fai a función de deposito e repartición da ración.
Na clave 9460, M2. Adecuac. edific. exist., o módulo establecido xa está reducido ao 60 %, ao considerar este investimento como reforma».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2022